Държавен вестник, бр. 89, 2010 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  89
Преходни и заключителни разпоредби
§ 29. В § 2 от преходните и заключителните 
разпоредби думите „РЦЗ“ се заменят с „Изпъл­
нителна агенция „Медицински одит“.
§ 30. В § 37 ал. 3 от преходните и заключи­
телните разпоредби към Наредбата за изменение 
и допълнение на Наредба № 34 от 2005 г. за 
реда за заплащане от републиканския бюджет 
на лечението на българските граждани за за­
болявания, извън обхвата на задължителното 
здравно осигуряване (ДВ, бр. 7 от 2010 г.) се 
изменя така:
„(3) Министърът на здравеопазването сключва 
договори с лечебните заведения по ал. 2 в срок 
до 31 декември 2010 г. Договорите влизат в сила 
от датата на сключване на договорите за достав­
ка на лекарствените продукти, радионуклидни 
генератори, китове и радионуклидни прекурсо­
ри, медицински изделия и апаратура по реда 
на Закона за обществените поръчки за 2011 г.“
§ 31. В срок до един месец от влизане в 
сила на наредбата комисията по чл. 2, ал. 2 
допълва списъка с конкретните заболявания, 
класифицирани по Международната класи­
фикация на болестите (МКБ), лекарствените 
продукти по международно непатентно наи­
менование и лекарствена форма за лечението 
на тези заболявания с алгоритмите на лечение 
на заболяванията с лекарствените продукти и 
министърът на здравеопазването го утвърждава.
§ 32. (1) До сключване на договорите с 
лечебните заведения – крайни получатели, 
всички предписани и отпуснати лекарствени 
продукти, за които централната комисия е 
установила несъответствие с алгоритмите на 
лечение в списъка по чл. 2, ал. 2, са за сметка 
на лечебното заведение. 
(2) Министерството на здравеопазването 
приспада количествата от лекарствените про­
дукти по ал. 1 от следващата заявка на съот­
ветното лечебно заведение – краен получател. 
§ 33. Наредбата влиза в сила от деня на 
обнародването є в „Държавен вестник“.
Министър: Ст. Константинов
8855
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
Наредба за изменение и допълнение на На­
редба № 36 от 2006 г. за изискванията за 
психологическа годност и условията и реда за 
провеждане на психологическите изследвания 
на кандидати за придобиване на правоспо­
собност за управление на МПС, на водачи на 
МПС и на председатели на изпитни комисии 
(обн., ДВ, бр. 46 от 2006 г.; изм. и доп., бр. 4 
и 36 от 2007 г.; изм., бр. 18 от 2010 г.)
§ 1. В заглавието на наредбата след 
думата „комисии“ се добавя „и за издаване на 
удостоверения за регистрация за извършване 
на психологически изследвания“.
§ 2. В чл. 1 се създава ал. 3:
„(3) Психологическото изследване на кан­
дидатите за придобиване на правоспособност 
за управление на МПС и на водачите на МПС 
има за цел да установи психологическата им 
годност да управляват МПС без опасност от 
допускане на пътнотранспортни произшествия, 
а на председателите на изпитни комисии – и 
да оценяват уменията за безопасно управление 
на МПС на кандидатите за придобиване на 
правоспособност.“
§ 3. Създава се чл. 1а:
„Чл. 1а. С наредбата се определят и усло­
вията и редът за издаване на удостоверения за 
регистрация за извършване на изследванията 
за психологическа годност на лицата по чл. 1.“
§ 4. Създава се глава втора „а“ „Условия и 
ред за издаване на удостоверение за регистрация 
за извършване на психологически изследвания“:
„ Г л а в а  в т о р а  „ а “
УСЛОВИЯ И РЕД ЗА ИЗДАВАНЕ НА 
УДОСТОВЕРЕНИЕ ЗА РЕГИСТРАЦИЯ ЗА 
ИЗВЪРШВАНЕ НА ПСИХОЛОГИЧЕСКИ 
ИЗСЛЕДВАНИЯ
Чл. 4а. (1) Министърът на транспорта, 
информационните технологии и съобщенията 
или оправомощено от него длъжностно лице 
издава удостоверение за регистрация за 
извършване на първо и второ психологическо 
изследване по чл. 152, ал. 1, т. 2 и ал. 2 от Закона 
за движението по пътищата (приложение № 7).
(2) Копие от издаденото удостоверение по 
ал. 1 се поставя на видно място в помещенията, в 
които се извършват психологически изследвания.
Чл. 4б. (1) За издаване на удостоверение за 
регистрация за извършване на психологическите 
изследвания лицата:
1. организират психологическа лаборатория 
и осигуряват необходимото оборудване за 
провеждане на психологическите изследвания;
2. разполагат най-малко с един психолог, 
нает по трудов договор.
(2) За издаване на удостоверение лицата 
подават заявление по образец (приложение 
№ 8), към което прилагат: 
1. копие на документа за регистрация на 
лечебното заведение;
2. удостоверение за регистрация по Закона 
за защита на личните данни;
3. декларация от кандидата за липса на 
конфликт на интереси по образец (приложение 
№ 9);
4. списък с адресите на психологическите 
лаборатории и копие от документ за собственост 
или договор за наем на помещението, в което 
се намира психологическата лаборатория, за 
срок не по-малко от една година считано от 
датата на подаване на заявлението за издаване 
на удостоверение за регистрация;